Xisarak jome masjidi. Xisarak jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Parkent tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Xisarak jome masjidi Toshkent viloyati hududidagi Parkent tumani, Changʻi xisarak qishloq fuqarolar yigʻiniga qarashli boʻlgan Xisorak mahalla fuqarolar yigʻini Eʼtibor koʻchasida joylashgan. Tuman hokimligi tomonidan jome masjid uchun 0.40 gektar joyda 5500 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Changʻi qishloq fuqarolar yigʻini, Xisorak mahalla fuqarolar yigʻini, Eʼtibor mahalla fuqarolar yigʻini, Changʻir mahalla fuqarolar yigʻini, Xumson mahalla fuqarolar yigʻini, Qirgʻiz mahalla fuqarolar yigʻini, Kumushkon mahalla fuqarolar yigʻini, Quyosh mahalla fuqarolar yigʻini, Muborak mahalla fuqarolar yigʻini, Chimyon mahalla fuqarolar yigʻini, Togʻ yoʻli mahalla fuqarolar yigʻini, Yuksalish mahalla fuqarolar yigʻini, Yortepa mahalla fuqarolar yigʻini, Koʻxinur mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Rahimboy domla Pardayev hisoblanadi. Tarixi. Xisarak jome Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1999-yil 2-mart kuni oʻtkazlib, uning ustavi Toshkent viloyat adliya boshqarmasida roʻyxatga olingan. Ushbu masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga havola qilindi.